पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में पुलिस ने सख्ती बढ़ा दी है। जगह-जगह नाके लगाकर चालान काटने तेज कर दिए गए हैं। मास्क ना लगाने वालों से मौके पर ही चालान काटकर 500 रुपए के जुर्माने की वसूली की जा रही है।
बुधवार को भी जिले में पुलिस की सख्ती देखने को मिली। हालांकि शहर के बीच में सड़कों पर दिनभर लोगों व वाहनों की आवाजाही बनी रही, लेकिन इनमें अधिकतर अस्पताल व दवा के काम से ही बाहर निकलने की बात कहते नजर आए। फिर धूप भी तेज होने के कारण दोपहर में कुछ देर के लिए सड़कों पर सन्नाटा भी देखने को मिला। पुलिस और नगर निगम की टीम ने मिलकर लाॅकडाउन को तोड़ने वालों के खिलाफ कार्रवाई की है।
लॉकडाउन के दौरान खोला सैलून
गांव किलोई के नजदीक बस अड्डा पर एक व्यक्ति अपनी हेयर ड्रेसर सैलून खोले हुए था और दुकान पर काम करता मिला। हेड कांस्टेबल ईएचसी हरेंद्र ने बताया कि वह दुकानदार की दुकान पर जाकर दुकान खोलने के बारे में पूछा तो वह कोई संतोषजनक जवाब नहीं दे सका। इसने अपनी दुकान को खोलकर दुकान पर काम करके कोरोना महामारी को फैलाने व लॉकडाउन का उल्लंघन किया। इसलिए पुलिस ने थाना सदर में मामला दर्ज कर जांच शुरू कर दी है।
डेयरी मोहल्ले में खुली मिली दुकान : थाना पुरानी सब्जी मंडी की टीम लॉकडाउन के आदेशानुसार भीड़-भाड़ वाले इलाकों में व्यापारिक गतिविधियां जांचने निकली तो दुकान खुली मिली। डेयरी मौहल्ला रोड पर एक युवक शाम 4 बजकर 20 मिनट पर किरयाणा स्टोर की दुकान में गैर जरूरी सामान बेच रहा था। यह दुकान निर्धारित किए गए समय के बाद खुली हुई मिली। यहां पर 2-3 व्यक्ति सामान ले रहे थे।
पुलिस को देखकर ये लोग वहां से चले गए। दुकानदार की पहचान अजय निवासी समरगोपालपुर के तौर पर हुई और अजय दुकान खोलने का कोई संतोषजनक जवाब नहीं दे सका। पुलिस ने मामला दर्ज कर जांच शुरू कर दी है।
और यहां लॉकडाउन में हो गई स्कूटी चोरी : माडल टाउन चौकी में दी शिकायत में राजेश अग्रवाल ने बताया कि उसकी मेडिकल मोड पर अग्रवाल मेडिकल स्टोर से दवा दुकान है। जब वह अपने घर से सुबह सवा 9 बजे दुकान पर पहुंचा और स्कूटी को लॉक करके अपनी दुकान के सामने खड़ा कर दिया। साथ ही चाबी अपनी पेंट की जेब में रख ली। फिर शटर खोलने लगा। शटर खोलकर ग्राहकों को दवा देने लगा। तभी साढ़े 10 बजे स्कूटी की तरफ देखा तो स्कूटी वहां पर नहीं थी। राजेश ने बताया कि स्कूटी की चाबी भी उनके पास है। असली ड्राइविंग लाइसेंस, आरसी, आधार कार्ड, बीमा, कुछ दस्तावेज डिग्री भी रखे हुए थे और हेल्मेट भी इसमें था। पुलिस ने मामला दर्ज कर जांच शुरू कर सकते हैं।
दो दुकानों व मास्क के 40 चालान काट निगम ने 24 हजार रुपए वसूला जुर्माना
नगर निगम की एलओ ब्रांच की टीम ने बुधवार को निरीक्षण के दौरान खुली मिली 2 दुकानों और मास्क नहीं पहनने वाले 40 लोगों का चालान कर 24 हजार रुपए जुर्माना वसूल किया है। दोपहर 12 बजे से शाम साढ़े 7 बजे तक निगम की टीम ने विभिन्न बाजारों मैं दौना किया।
शुरुआत गोहाना अड्डा, दिल्ली गेट, किला रोड बाजार, बाबरा बाजार, पुरानी सब्जी मंडी, माल गोदाम रोड, पुरानी अनाजमंडी, रेलवे रोड, झज्जर रोड, शिवाजी कॉलोनी, सर्कुलर रोड, गांधी कैंप, दिल्ली रोड व हिसार रोड आदि एरिया में निगम की टीम ने एलओ सुरेंद्र गोयल के नेतृत्व में भ्रमण किया। इस दौरान पांच छोटी दुकान खुली मिलने पर निगम की टीम ने दोबारा दुकान खुली पाए जाने पर कार्रवाई की चेतावनी देते हुए दुकान बंद करवा दी।
नगर निगम की टीम की मुस्तैदी के बावजूद शाम 5 बजे के बाद मुख्य सड़कों से लगती गलियों में रेहड़ी पर सब्जी आदि सामान खरीदने वाले जुटने लगे। इस दौरान कइयों ने जहां मास्क नहीं लगाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn